## El Consell autoritza la subscripció d’un conveni entre l’IVIA i la Universitat de Múrcia per a la realització de pràctiques acadèmiques i treballs d’investigació

*** Este conveni de cooperació educativa tindrà una duració de quatre anys prorrogables per altres quatre**

El Consell ha autoritzat la subscripció d’un conveni de cooperació educativa entre la Universitat de Múrcia (UMU) i l’Institut Valencià d’Investigacions Agràries (IVIA) per a la realització de pràctiques acadèmiques externes, així com treballs de fi d’estudis o d’investigació.

L’objecte del conveni, que tindrà una duració de quatre anys prorrogables per altres quatre, és facilitar que els estudiants d’esta universitat facen pràctiques externes curriculars i extracurriculars, treballs de fi d’estudis o d’investigació en el centre valencià, dependent de la Conselleria d’Agricultura, Aigua, Ramaderia i Pesca.

L’acord reforçarà la col·laboració i desenrotllament de projectes conjunts entre les dos institucions i no té incidència pressupostària, ja que no implica gasto per a l’IVIA.

L’acord s’ajusta a les finalitats de l’institut, que són, segons la Llei 4/1991, l’impuls de la investigació científica i el desenrotllament tecnològic del sector agroalimentari valencià, a més de la integració d’esta contribució al progrés de la ciència agrària en el sistema de relacions de col·laboració propi de l’activitat investigadora.

Fecha: 30/12/2024